РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

05 Број: 06-2/132-12

29. август 2012. године

Б е о г р а д

З А П И С Н И К

ОСМЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 29. АВГУСТА 2012. ГОДИНЕ

Седница је почела у 09.10 часова.

Седницом је председавао мр Владимир Цвијан, председник Одбора.

Седници су присуствовали чланови Одбора: Биљана Пантић, Срђан Миковић, Звонимир Стевић, Неђо Јовановић, Мирна Косановић, Верољуб Арсић, заменик члана Одбора мр Небојше Стефановића, Стефан Занков, заменик члана Одобора Катарине Ракић, Војислав Вујић, заменик члана Одбора Петра Петровића и Ласло Варга, заменик члана Одбора Балинта Пастора.

Седници нису присуствовали: Драган Николић, Душан Обрадовић, Јован Палалић, Чедомир Јовановић, Предраг Марковић, Мирко Чикириз и Ненад Чанак, као ни њихови заменици.

На предлог председника, Одбор је једногласно утврдио следећи

Д н е в н и р е д

 1.Разматрање Предлога закона о измени Закона о јавном бележништву, који је поднела група од 61 народног посланика;

 2.Разматрање Предлога закона о допунама Закона о ванпарничном поступку, који је поднела група од 61 народног посланика.

Прва тачка дневног реда. Разматрање Предлога закона о измени Закона о јавном бележништву, који је поднела група од 61 народног посланика

Одбор је размотрио Предлог закона о измени Закона о јавном бележништву, који је поднела група од 61 народног посланика, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

 За известиоца Одбора на седници Народне скупштине одређен је мр Владимир Цвијан, председник Одбора.

Друга тачка дневног реда. Разматрање Предлога закона о допунама Закона о ванпарничном поступку, који је поднела група од 61 народног посланика

Одбор је размотрио Предлог закона о допунама Закона о ванпарничном поступку, који је поднела група од 61 народног посланика, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

Седница је завршена у 09.15 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић мр Владимир Цвијан